FCSB - FC Arges (duminică, ora 21:30 , Digi Sport 1 )

Simona Halep - Garbine Muguruza (duminică, ora 13:00, Digi Sport 1)

"I-am făcut masaj cardiac şi i-am eliberat căile respiratorii pe teren şi le-am spus medicilor să-l urce direct pe targă. Nu ştiu cât timp a trecut până a venit ambulanţa, nu realizez trecerea timpului atunci. Probabil vom afla şi o cauză în zilele următoare. Nu există ambulanţă fără medic, probabil era şi medic pe ambulanţă. Pe targă i-am făcut masaj cardiac şi am ajuns aici repede (n.r. la Spital): un minut, două. Nu a avut absolut nicio problemă până acum, sportivii fac teste serioase pentru a obţine viza medicală", a comentat Liviu Bătineanu.

UPDATE 00:28: Florin Andone, coleg al lui Patrick Ekeng, la Cordoba, în sezonul 2014-15, a ţinut să trimită un mesaj către familia mijlocaşului decedat la numai 26 de ani.

"Fără cuvinte, nu îmi vine să cred. Odihneste-te in pace, Ekeng! Multă forţă familiei!", a fost mesajul postat de internaţionalul român pe contul personal de Twitter.

UPDATE 23:35: "Am informaţii din interior: Patrick Ekeng a decedat", a confirmat Claudiu Niculescu la Digi Sport, în cadrul emisiunii Fotbal Club.

UPDATE 23:33: Patrick Ekeng nu a răspuns manevrelor de resuscitare şi a decedat la Spitalul de Urgenţă, acolo unde 10 doctori au încercat să îi salveze viaţa.

UPDATE 23:22: "Pronosticul rămâne extrem de rezervat. În cazul şocului cardiogen, este esenţial ca din primele secunde să se facă acel ABC al resuscitării. Orice temporizare face diferenţa între viaţă şi moarte. După 4 minute, pronosticul este pus sub semnul întrebării. La o oră şi jumătate, şansele se îndreaptă spre zero. Dacă nu se intervine încă din primele minute, şansele sunt minime. Sportivii trebuie să aibă o evaloare corectă. Apar oboseala, stresul şi alte probleme. Faptul că este un sportiv tânăr îi creşte şansa să răspundă la aceste manevre", a spus Pavel Ciuhodaru - fost şef UPU Iaşi, în cadrul emisiunii Fotbal Club, la Digi Sport.

UPDATE 11:12 Există informaţii, neconfirmate încă oficial, conform cărora Ekeng ar fi suferit un şoc cardiogen. Altfel spus, inima nu ar mai fi pulsat sânge către organele vitale, inclusiv creier. Se ridică întrebarea dacă o astfel de afecţiune se putea depista prin testele obişnuite sau se declanşează doar în anumite circumstanţe şi nu poate di depistată.

UPDATE 22:48 Ultimele informaţii, oferite de reporterul Digi Sport prezent la Spitalul de Urgenţe. Din surse neoficiale am aflat că medicii au reuşit pentru câteva secunde să îi readucă pulsul mijlocaşului.

"Din ce înţelegem, Ekeng e în continuare resuscitat, dar se pare că nu răspunde la aceste manevre. S-au strâns zeci de fani ai lui Dinamo în jurul Spitalului de Urgenţe. Deocamdată nu avem o poziţie oficială a medicilor, nu ştim nici cauzele care au dus la această situaţie", a explicat Alexandra Turda, reporterul Digi Sport aflat la spital.

UPDATE 22:42: Claudiu Niculescu, invitat la Fotbal Club, la Digi Sport: "Îmi revin în minte momentele cu Cătălin Hîldan, cu toate că nu eram acolo, ci am venit la o jumătate de an după aceea. Sper să nu retrăim... Mă rog la Dumnezeu să facă o minune ca Ekeng să își revină. Sunt șocat, e prima dată când văd live așa ceva. Am văzut atâtea și atâtea în fotbal, dar niciodată în direct. Îmi e greu să îmi găsesc cuvintele, tremur și sunt sub imperiul șocului".

UPDATE 22:40: 10 medici încearcă să îl resusciteze pe Ekeng, dar situaţia acestuia nu s-a îmbunătăţit.

UDPATE 22:36: Claudiu Niculescu, invitat la emisiunea Fotbal Club, la Digi Sport: "În continuare tremur... Am informații din interior. În continuare nu răspunde manevrelor de resuscitare, este foarte grav. Manevrele au început de când a fost urcat în ambulanță și au continuat și la spital".

UPDATE 22:26 Ekeng a ajuns la spital, iar medicii le-au transmis jurnaliştilor că nu pot da pentru moment informaţii suplimentare. Comunicarea se va face prin intermediul purtătorului de cuvânt al Spitalului de Urgenţe. Digisport.ro te va ţine la curent pe toată durata nopţii cu toate informaţiile care vin dinspre spital.

Ştirea iniţială

Clipe teribile în Ştefan cel Mare, acolo unde Ekeng s-a prăbuşit pe teren fără să fi fost lovit de vreun adversar.

La doar 7 minute după ce Mircea Rednic l-a trimis în teren în confruntarea cu Viitorul, mijlocaşul la închidere de 26 de ani din Camerun s-a prăbuşit pe teren şi a rămas inert. Imediat, jucătorii Viitorului au trimis mingea în aut, realizând că este vorba de o problemă gravă.

Ambulanţa a pătruns imediat pe teren, iar medicii i-au acordat primul ajutor, pentru ca apoi să îl transporte la Spitalul de Urgenţe.

Din reacţiile avute de jucători, problemele lui Ekeng sunt extrem de grave. Ionel Dănciulescu, directorul sportiv al lui Dinamo, a fost surprins de camerele de filmat plângând în hohote. La fel şi Mircea Rednic, dar şi alţi fotbalişti ai clubului din Ştefan cel Mare, care s-au gândit fără îndoială la tragedia lui Hîldan.

De notat că jucătorul african fusese ultimul jucător schimbat de Mircea Rednic. După ieșirea lui, Dinamo a rămas în inferioritate numerică.

Din informaţiile obţinute de reporterii Digi Sport prezenţi la stadion, în momentul în care a fost urcat în ambulanţă, mijlocaşul nu îşi recăpătase cunoştinţa.

Rămâi pe www.digisport.ro pentru amănunte

Vă informăm că urmează imagini cu un puternic caracter emoţional





Etichete:

,